|  |  |  |  |
| --- | --- | --- | --- |
|  | DEN NORSKE KIRKEAVERØY KIRKELIGE FELLESRÅDKIRKEVERGEN I AVERØY | Organisasjonsnr.Adresse:Telefonnr.E-post | 876 997 762Averøy kirkekontorBruvollveien 116530 Averøy71 51 33 88 / 458 79 087KF358@kirken.no |

Dato: 16.04.2025 Vår ref: 25/00022

**HØRING VEDR. ENDRING AV GRAVPLASSVEDTEKTENE I AVERØY**

Gjeldende gravplassvedtekter for Averøy - som sist ble endret av Averøy kirkelige fellesråd 30. november 2017, og godkjent av Møre bispedømme 24. januar 2018 – blir nå endret, blant annet for å ta inn bestemmelser som gjelder minnelund. Minnelunden på Folland blir satt opp nå etter påske, og kan tas i bruk når nye vedtekter er godkjent og har trått i kraft.

Siden vedtektene ble endret sist, så har lokale gravplassvedtekter fått endret status til lokal forskrift. Som følge av dette vil en del av innholdet i de nåværende vedtektene bli fjernet, siden informasjon om dette er å finne i sentral forskrift eller skal inngå i andre reglementer. Det er likevel rom for å gi vedtektene noen lokale bestemmelser, men rammen for hvilket innhold vedtektene skal ha, er lagt. De nye vedtektene vil få navnet *Forskrift om lokale gravplassvedtekter for Averøy kommune, Møre og Romsdal.*

Fellesrådet skal ta stilling til høringsinnspillene som kommer inn gjennom denne høringen, og foreta endelig behandling av Forskrift om lokale vedtekter, før Statsforvalteren gir sin endelige godkjenning av vedtektene. De nye vedtektene vil tre i kraft 30 dager etter at Statsforvalteren har godkjent den nye lokale forskriften.

Forslag til Forskrift om lokale gravplassvedtekter ligger vedlagt og dette er en åpen høring hvor alle har anledning til å gi høringssvar.

Det er ingen konkrete spørsmål det ønskes svar på, men vi tar gjerne imot innspill. Arbeidsgruppa som jobber med minnelundene her i kommunen har gitt sine innspill til fellesrådet og ulike alternativer er drøftet med både rådgivere og Statsforvalteren i forkant. Det er likevel ønskelig å få tilbakemeldinger fra innbyggerne i Averøy kommune, for å se om vi kan eller bør gjøre noen justeringer.

Den nye lokale forskriften vil dere finne på nettsiden vår når den er vedtatt, og sist oppdaterte versjon av denne forskriften vil dere alltid finne på nettstedet [www.lovdata.no](http://www.lovdata.no)

I tillegg til at høringsutkastet legges ut på nettsiden vår ([www.kirken.no/averoy](http://www.kirken.no/averoy)), vil dere også kunne få det utdelt i kirkekontorets åpningstid mellom kl 10 og 14 på mandager, onsdager og torsdager. Kirkekontoret finner dere i Bruvollveien 11. Det vil også ligge noen eksemplarer i skranken på kommunehuset.

Høringssvar sendes **innen fredag 16. mai 2025** (høringsfrist) til:

A-Post: Gravplassforvaltningen i Averøy v/kirkevergen, Bruvollveien 11, 6530 AVERØY

eller

E-post til kirkevergen: KF358@kirken.no

Merk konvolutt / emnefeltet i eposten med: **Høringssvar gravplassvedtekter**

Kristian Futsæter

kirkeverge